kardosdrur/scandi-wiki huggingface dataset:
Brønnøysund

Brønnøysund er en by i Brønnøy kommune i Nordland fylke i Norge. Byen ligger ved kysten og kaldes «Kystbyen midt i Norge». Brønnøysund er også regioncenter for Syd-Helgeland. Byen havde 4.506 indbyggere 1. januar 2009.

Brønnøysund fik ladestedstatus i 1923, men mistede den i 1964. Byen fik bystatus i 2000. Fra Brønnøysund kan man mod syd se byens kendte landemærke Torghatten. Byen er nok mest kendt for den statlige registeretat, Brønnøysundregistrene.

Beliggenhed 

Brønnøysund ligger på kysten i den vestlige del af Brønnøy kommune på Syd-Helgeland i Nordland fylke. Midt på sejlruten, midt i Norge, og med Norskehavet og det nordlige Atlanterhavet lige udenfor døren, kan byen med rætte kaldes en kystby. Brønnøysund ligger på en lang og smal halvø, med bugter, flodmundinger og vige. Beskyttet mod det store hav af utallige øer, holme og skær, som danner større og mindre sunde. Halvøen er ganske lav, bortset fra enkelte højder og bjerge som Flaggstanghaugen, Høgåsen, Flatåsen, Kirkhaugen, Schrøderhaugen, Babylonåsen og Valåsen.

Fra Brønnøysund går der en 550 meter lang bro, Brønnøysundbroen, over til Hestøya med vej videre til Kvaløya og Torget. Kører mand videre langs fylkesvej 54 kommer man til fjeldet Torghatten, som også kan ses fra selve byen.

Brønnøysund er den sydligste by i Nord-Norge.

Navnet 
Navnet Brønnøysund deles i tre led; «Brønn-øy-sund». Første ledd; «Brønn», (Brønd) kommer fra gamle dage da søfarende vidste at her var der ferskvand. Andet og tredje led; «øy-sund» kommer selvfølgelig af stedets beliggenhed.

Trafik 

Byen har tre vejforbindelser til E6
 Nordover langs rigsvej 17 til Sandnessjøen via to færgestrækninger: Horn – Andalsvåg og Forvik – Tjøtta og derfra østover, via riksvei 78, til Mosjøen.
 Østover langs riksvei 76; langs Velforden og Tosenfjorden, gennem Tosentunnelen, til Brenna i Grane kommune.
 Sydover langs riksvei 17 til Høylandet via færgeforbindelsen Vennesund – Holm og derfra østover over Gartland til Grong.

Brønnøysund Lufthavn, Brønnøy betjenes af flyselskabet Widerøe med afgange både til Trondheim, Bodø og Oslo (fra 10. maj 2010).

Byen anløbes af Hurtigruten to gange i døgnet, sydgående om eftermiddagen kl. 16.00 og nordgående lige over midnat.

Der er busruter fra Brønnøysund til Grong jernbanestation, fra Høylandet busforbindelse til Namsos. Der ud over er der også busruter til Mosjøen og Sandnessjøen.

Der er hurtigbådforbindelse fra Brønnøysund til Ylvingen og Vega samt ugentlige ture til Sandnessjøen.

Torghatten Trafikkselskap opererer også mere lokale bus- og bådruter i distriktet med Brønnøysund som udgangspunkt.

Eksterne henvisninger 

 Brønnøysund turistinformation
 Brønnøy kommune

Byer i Norge
Nordlands geografi
Brønnøy
Peter Madsen (litteraturvidenskabsmand)

Peter Madsen (født 16. marts 1944) er en dansk litteraturforsker. Han var fra 1979 til 2016 professor i litteraturvidenskab ved Københavns Universitet.

Bibliografi 

 Strukturalisme, 1970, Rhodos (redaktør).
 Semiotik og dialektik, 1971, Munksgaard.
 Socialisme og demokrati, 1981, Tiderne Skifter,

Ekstern henvisning 
 Hjemmeside på Københavns Universitet

Professorer fra Københavns Universitet
Litteraturhistorikere fra Danmark
Danskere i 1900-tallet
Danskere i 2000-tallet
Semiotikere
Faglitterære forfattere fra Danmark
Personer i Kraks Blå Bog
Pedro Proença

Pedro Proença Oliveira Alves Garcia (født 3. november 1970) er en portugisisk fodbolddommer fra Lissabon. Han har dømt internationalt under det internationale fodboldforbund FIFA siden 2003, hvor han er indrangeret som elite kategori-dommer, der er det højeste niveau for internationale dommere.

Han dømte UEFA Champions League finalen 2012 mellem Bayern München og Chelsea. En kamp som Chelsea vandt efter straffesparkskonkurrence.

Proença er blandt de udtagede dommere til sommerens EM 2012 i Polen og Ukraine

Karriere

EM 2012 
Proença slutrunde-debuterer ved EM 2012 i Polen og Ukraine, hvor han har fået tildelt følgende kampe:
   –   (gruppespil)

Kampe med danske hold 
 Den 27. august 2008: Kvalifikation til Champions League: Kaunas – AaB 0-2.
 Den 8. november 2007: Gruppespillet i UEFA Cuppen: Tottenham – AaB 3-2.

Se også 
Liste over dommere der har dømt EM finalen

Liste over dommere der har dømt Champions League finalen

Referencer 

 Kampoversigt 
 

Fodbolddommere fra Portugal
Dommere i UEFA Champions League
Aleksej Nikolajev

Aleksej Valerjevitj Nikolajev (, ; født 1. august 1971) er en russisk fodbolddommer fra Moskva. Han har dømt internationalt under det internationale fodboldforbund FIFA siden 2007, hvor han siden 2011 har været indrangeret som elite kategori-dommer, der er det højeste niveau for internationale dommere.

Kampe med danske hold 
 Den 20. november 2007: Kvalifikation til U21-EM 2009: Danmark U21 – Slovenien U21 1-0.

 Den 11. juni 2013: Kvalifikation til VM i fodbold 2014 Danmark - Armenien 0-4.

Referencer 

Kampoversigt 

Fodbolddommere fra Rusland
Personer fra Moskva
Brønnøysund Lufthavn, Brønnøy

Brønnøysund Lufthavn, Brønnøy( IATA: BNN, ICAO: ENBN) er en regional lufthavn ved byen Brønnøysund i Nordland fylke i Norge. Lufthavnen ejes og drives af det statsejede Avinor AS.

Lufthavnen ligger i den sydøstlige del af Brønnøysund, kun 5 minutters bilkørsel fra centrum. I forhold til byens størrelse, er der hyppige afgange både mod nord og syd. Der er asfalteret 1200 meters startbane. 26. maj 2008 blev der åbnet en nyt terminalbygning. Op gennem årerne har der været meget snak om en forlængelse af startbanen, og der var i sin tid en beslutning om en udvidelse til 2000 meter, noget som blev stoppet. Temaet er nu bragt på bane igen, efter at en gruppe centrale, lokale erhvervsfolk, sammen med Olav Thon, har taget initiativ til forlængelse. De har peget på nødvendigheden af en større lufthavn for at kunne udnytte det store potentiale regionen har i turistsammenhæng, og at det øvrige næringsliv og befolkningen generelt også vil have stor glæde af en lufthavn som kan betjene større fly. 

10. mai 2010 åbnede Widerøe en direkte rute mellem Brønnøysund Lufthavn og Oslo Lufthavn, Gardermoen, med fem ugentlige afgange. Denne rute blev en så stor succes at Widerøe i en pressemeddelse i sommeren 2010 offentliggjorde, at de fra vinteren 2011 ville starte med 3 daglige afgange i hver retning, ud over at de vil starte med én afgang hver søndag.

Ruter og selskaber

Flyruter 
 Widerøe: Bodø, Mo i Rana, Bergen, Rørvik, Sandnessjøen, Trondheim og Oslo.

Helikopter 
 CHC Helikopter Service (Offshore)
 Norsk Helikopter (Offshore)

Ulykker 
Fredag 6. maj 1988, lige før kl. 21, under indflyvning i særlig dårlig sigt til Brønnøysund lufthavn, styrtede et Widerøe-fly af typen Dash 7 mod en klippevæg i Torghatten som ligger ca. 10 km syd-sydøst for lufthavnen. Alle 36 ombordværende mistede livet.

Referencer

Eksterne henvisninger 
 Avinors side om Brønnøysund lufthavn, Brønnøy
 Brønnøy på norskeflyplasser.no 

Lufthavne i Norge
Brønnøy
Judd Trump

Judd Trump (født 21. august 1989) er en engelsk professionel snookerspiller fra Bristol. Han er den yngste spiller der har lavet et maksimum break i en officiel turnering, da han i en alder af 14 år slog rekorden som Ronnie O'Sullivan havde haft i tretten år.

Trump vandt en række juniormesterskaber inden han blev professionel i 2005. Under Welsh Open i 2006 blev han den yngste spiller der nogensinde har kvalificeret sig til finalerunden i en rankingturnering. Han blev også den yngste spiller, der har kvalificeret sig til VM i snooker, da han slog James Wattana i den sidste kvalifikationsrunde. De hidtil eneste 17-årige, der indtil da havde kvalificeret sig til en VM-turnering, var Stephen Hendry og Ronnie O'Sullivan.

Judd Trump fik sit store gennembrud i 2011, hvor han først vandt China Open og senere sluttede sæsonen af med at nå VM-finalen, hvor han dog måtte se sig besejret af den langt mere erfarne John Higgins.

Eksterne henvisninger 

Snookerspillere
Sportsfolk fra England
Jeppe Eisner

Jeppe Eisner (født 1. februar 1952 på Frederiksberg) er en dansk maler. Jeppe Eisner er søn af maleren Ib Eisner og maleren Inger Larsen og bror til Morten Eisner.

Eisner er autodidakt maler. Eisners motivverden er ofte ligesom sin fars fra cirkus', teatrenes, forlystelses- og sportsparkernes verden. 

Han har lavet plakater for blandt andet Red Barnet, Cirkus Arena, Dansk Derby og Sophienholm Operaplakat 1999.

Hvert år i november holder Jeppe udstilling i Atelier Eisner. Der er fernisering den 1. søndag i november, samme dag som der afholdes Hubertusjagt i Dyrehaven. Jeppes malerværksted i Magasinet ved siden af Eremitageslottet er også åben under Hubertusjagten.

Udstillinger 
 Henning Larsens Kunsthandel 1971-74
 Sophienholm 1971
 Charlottenborgs Forårsudstilling 1971
 Landskrona Konsthall "fra Chagall til Jeppe Eisner" 1975
 Niks Malergård
 Galerie Unicorn
 Galerie Punkt
 Cite des Arts - Paris
 Art Curial - Paris
 i 80erne udstillet i eget regi i Brøndsalen i København
 Herning Kunstmuseum
 Fodboldkunst
 Hippodrome - Paris
 Deauville Sales - Frankrig
 New York 1999
 Berlin 1999
 diverse kunstforeninger
 siden 1994 en årlig udstilling i Atelier Eisner i Klampenborg
 2014 udstilling på GeoArt galleri og kunsthus. Har tidligere i 1991 udstillet sammen med sin far og bror under titlen 3 x Eisner på GeoArt.

Studieophold 
 Litografisk arbejde hos Peter Bramsen i Paris
 flere års ophold i Paris i 70'erne
 Norge
 Sverige
 Island
 Jugoslavien
 Italien
 San Fransisco
 Venezuela
 Grækenland
 Uganda
 England
 Bali
 Berlin
 Prag
 New York
 Ecuador
 Galapagos

Legater og priser 
 Statens Kunstfond 1971-72
 Toulouse Lautrec Prisen
 Bakkens Oscar
 Prix du Jeunesse, solgt til Carlsberg

Udsmykninger 
 Restaurant "Hos Jan Hurtigkarl"
 Etoile et une Rose
 Café Pusle
 Aux Trois Megot - Paris
 Teatercafeen - Vendelbohus
 Den Røde Cottage
 Den Gule Cottage
 Det Kongelige Opfostringshus
 Oure Idrætshøjskole
 det store plankeværk om Bakkens Rutchebane
 udsmykninger i private hjem
 Cirkus Arena 1997-98-99

Scenografier 
 Tancrede
 Kaptajn Shell - Kaptajn Esso
 Den lille Prins
 Roserne springer ud
 Jorden rundt i 80 dage
 Romeo og Julie
 Teaterkatten
 En rose så rød
 diverse revyer
 Don Quixote

Plakater 
 Dyrehavsbakken
 Red Barnets jubilæumsplakat 1995
 Cirkus Arena 1997-98-99
 Dansk Derby - Klampenborg Galopbane siden 1996
 Gustavsberg 1998
 Sophienholm Operaplakat 1999

Illustrationer, bøger 
 Tolkien
 Skærsommereventyr
 Mørkets Sang
 Astmabogen
 Måned for Måned
 lokaltelefonbøger i Nordsjælland 1998
 Uzius

Virksomhedsportrætter 
 Jan Hurtigkarl
 Dansk Jernbaneforbund
 Miljø og Genbrug
 Profylakse
 FDM-globetrotter
 Kai Dige Bach
 Eksportkreditrådet
 DLG
 Lundbeck
 Pobra
 R98 - der også fik udsmykket containere

Referencer

Eksterne henvisninger 
 eisner.dk
 

Malere fra Danmark
Personer fra Frederiksberg
Polona Hercog

Polona Hercog (født 20. januar 1991 i Maribor) er en kvindelig tennisspiller fra Slovenien. Polona Hercog startede sin karriere i 2006.

13. september 2010 opnåede Polona Hercog sin højeste WTA single rangering på verdensranglisten som nummer 43.

Eksterne henvisninger 
 

Tennisspillere fra Slovenien
Personer fra Maribor
Maria Elena Camerin

Maria Elena Camerin (født 21. marts 1982 i Motta de Livenza) er en kvindelig tennisspiller fra Italien. Maria Elena Camerin startede sin karriere i 1998. 

11. oktober 2004 opnåede Maria Elena Camerin sin højeste WTA single rangering på verdensranglisten som nummer 41.

Eksterne henvisninger 

Tennisspillere fra Italien
Deltagere for Italien ved sommer-OL 2004
Volha Havartsova

Volha Havartsova (  ;  , født 23. august 1988 i Pinsk, Hviderussiske SSR, Sovjetunionen) er en kvindelig tennisspiller fra Hviderusland. Volha Havartsova startede sin karriere i 2004.

23. juni 2008 opnåede Volha Havartsova sin højeste WTA single rangering på verdensranglisten som nummer 35.

Eksterne henvisninger 

 

Tennisspillere fra Hviderusland
Tennisspillere ved sommer-OL 2008
Pogeskole

En pogeskole var betegnelsen for en privat skole der havde elever i alderen 6-9 år. I 1856 bestemte Lov om Borger- og Almueskoler at man kunne oprette pogeskoler, uden at stille krav om uddannelse af underviserne. Da folkeskoleloven blev ændret i 1937, forsvandt også muligheden for at oprette pogeskoler.

Eksterne henvisninger 
 Poge-skole på Ordbog over det danske Sprog (ODS)
 Pogeskole på Den Store Danske

Uddannelsesinstitutioner i Danmark
Chenab

Chenab (punjabi: ਚਨਾਬ – canāb, hindi: चनाब, urdu: چناب) er en flod i Pakistan og Indien. Den er 1.242 kilometer lang, og dannes ved sammenløbet mellem floderne Chandra og Bhaga ved Tandi, som ligger i det øvre Himalaya i Himachal Pradesh i Indien. I det øvre løb kaldes floden også Chandrabhaga. Den løber gennem Jammu-regionen i Jammu og Kashmir og ud på slettelandet i Punjab. Den løber sammen med Jhelum ved Trimmu og senere med Ravi. Derefter løber den sammen med Sutlej nær Uch Sharif, og munder til sidst ud i Indus ved Mithankot. 

Vandløb i Pakistan
Vandløb i Indien
Gotthard Kettler

Gotthard von Kettler, eller Ketteler, (; 1517 ved Anröchte i Kreis Soest – 17. maj 1587 i Mitau) var den sidste stormester af den Tyske Orden og den første Hertug af Kurland og Semgallen.

Kettler kom af en gammel vestfalisk adelig familie og var niende barn af den tyske Ridder Gotthard Kettler zu Melrich (nævnt 1527–56) og hans hustru Sophie af Nesselrode. Gotthards storebror Wilhelm Kettler var biskop af Münster fra 1553 til 1557.

I 1554 blev Gotthard Kettler Komtur af Dünaburg og i 1557 Komtur af Fellin. Under den livlandske krig fulgte han i 1559 Wilhelm von Fürstenberg som stormester af den Tyske Orden i Livland. Terra Mariae kom under stigende pres fra Tsar Ivan den Grusomme. Kettler konverterede til lutheranismen og sekulariserede Kurland og Semgallen. På grundlag af Vilniuspagten (28. november 1561) skabte han Hertugdømmet Kurland og Semgallen som lydstat af Storfyrstendømmet Litauen, som snart indgik i Den polsk-litauiske realunion.

Den 11. marts 1566 blev Kettler gift med Anna, hertuginde af Mecklenburg (14. oktober 1533 – 4. juli 1602), datter af hertug Albrekt 7. af Mecklenburg-Güstrow og prinsesse Anna af Brandenburg. Kettler døde den 17. maj 1587 i Mitau. Hans arvinger regerede Hertugdømmet Kurland og Semgallen til 1737.

Kilder 
 
 
 

Tyskbaltere
Hertuger
Personer i Den Livlandske Krig
Ravi

Ravi (hindi: रावी, punjabi: ਰਾਵੀ, urdu: راوی) er en flod, som løber gennem Indien og Pakistan. Det er en af de fem floder, som har givet Punjab dets navn. Floden er omkring 720 km lang. For inderne, som levede i den vediske periode, var den kendt som Parushani eller Iravati. Antikkens grækere kaldte den Hydraotes.

Ravi begynder i Himalaya, nærmere bestemt i Chamba-distriktet, som ligger i den indiske delstat Himachal Pradesh. Herfra løber den mod nordvest; den svinger til sydvest ved byen Dalhousie, og gennem en bjergkløft i Dhaola Dhar-bjergkæden. Derefter kommer Ravi ind i den indiske delstat Punjab ved Madhopur, en lille by som ligger i nærheden af den langt større byen Pathankot. Videre løber Ravi langs grænsen mellem Indien og Pakistan, før den går ind i Pakistan og løber ud i floden Chenab.

Ravi er også kendt som «Lahores flod», da den pakistanske storby ligger på Ravis østre bred. På den vestlige bred ligger den populære by Shahdara Bagh, hvor man finder gravene for blandt andre Jahangir og Noor Jahan.

Vandløb i Indien
Vandløb i Pakistan
Nickolaj Thomsen

Nickolaj Sejer Holtegaard Thomsen (født 4. februar 1985 i Birkelse) er en dansk fodboldspiller, hvis nuværende klub er ukendt.

Klubber 
Thomsen startede med at spille fodbold i barndomsbyen hos Birkelse Idrætsforening.

Jetsmark IF 
Han skiftede til Jetsmark Idrætsforening, hvor han fik sin debut i 2. division. I vinterpausen 2007/2008 rejste Thomsen i forbindelse med hans studier til Argentina i 3 måneder, og han spillede i den periode ikke fodbold. Efter hjemkomsten til Danmark forsatte Nickolaj Thomsen med at spille fodbold hos Jetsmark IF. Da klubben i sommeren 2008 stiftede overbygningen Blokhus FC, fulgte Thomsen med over i det nye samarbejde.

Jammerbugt FC 
Nickolaj Thomsen var i sommeren 2008 med i den første trup for den nyetablerede klub Blokhus FC.

Den 30. april 2011 på Jetsmark Stadion scorede Thomsen 7 mål i en 2. divisionskamp mod Rishøj Boldklub. Dette er kun overgået af 3 andre spillere i Danmarksturneringen i fodbold gennem tiderne. I sæsonen 2010-11 blev Thomsen topscorer i 2. division Vest med 25 mål, samt årets spiller i Blokhus.

Han stoppede i Jammerbugt FC ved afslutningen af 2015-16-sæsonen.

Privat 
Han blev student på Nørresundby Gymnasium i 2004. Han læser politik & administration på Aalborg Universitet.

Eksterne henvisninger 

 Spillertruppen  på Blokhus FCs officielle hjemmeside

Referencer 

Fodboldspillere fra Danmark
Fodboldspillere fra Jetsmark IF
Fodboldspillere fra Jammerbugt FC
Personer fra Jylland
Anne Kremer

Anne Kremer (født 17. oktober 1975 i Luxembourg) er en kvindelig tennisspiller fra Luxembourg. Anne Kremer startede sin karriere i 1992.

29. juli 2002 opnåede Anne Kremer sin højeste WTA single rangering på verdensranglisten som nummer 18.

Eksterne henvisninger 

 

Personer fra Luxembourg (by)
Tennisspillere fra Luxembourg
Deltagere ved sommer-OL 2000
Mosjøen

Mosjøen (sydsamisk: Mussere) er en by i Vefsn kommune i Nordland fylke, Norge. Byen havde 9.629 indbyggere i 2009.

Historie 
Byen opstod i det 18. århundrede og har vokset derefter. Mosjøen modtog den 1. januar 1875 ladestedsrettigheder og blev i det efterfølgende år skilt ud fra Vefsn kommune som egen bykommune. På grund af bystatussen fik byen tidlig en reguleringsplan for by- og gadeudvikling, og bygaderne blev formet som et retvinklet rutenet, som fortsat består.

Byen fik sin første industri i 1860'erne. Det var for det meste skovhugst, tømmerflådning og dampdrevne savbrug. Da mere moderne industri kom hundrede år derefter, fik byen mere deraf, blandt andet aluminiumsværk og væveri. Industri, handel og tjenester er de vigtigste næringsveje.

Industrialiseringen og handelen medførte direkte kontakt med udlandet generelt og England specielt. Impulser strømmede til fra London og Paris. Englænderne bragte både sprog, kultur og ikke mindst tøj- og byggestil til byen. Der findes fremdeles rester efter englændertiden.
 
Byen har den ældste træhusbebyggelse i Nordnorge; i Sjøgata ligger små træhuse og -broer langs floden Vefsna. Centrum af byen er formet som en planmæssig kvadratur. Bemærkelsesværdig er Dolstad Kirke, en ottekantet trækirke fra 1735, og Fru Haugans Hotel fra 1794, det ældste hotel i Nordnorge.

Topografi 
Mosjøen er i vest, syd og øst omgivet af fjelde og bjerge. Byen ligger i bunden af Vefsnfjorden.

Kommunikation 
Byen er et kommunikationsknudepunkt på Helgeland, med lufthavn, jernbanestation, bus og færge samt hovedvejen E6 i nord-sydlig retning.

Referencer

Eksterne henvisninger 

 www.mosjoen.com

Byer i Norge
Nordlands geografi
Gaddafa

Gaddafa (eller al-Gaddafa, Gaddadfa, Qaddadfa; ) er en mindre arabisk eller arabiseret berbisk stamme fra Surt distriktet i det nordvestlige Libyen. Stammen er i dag mest koncentreret omkring byen Sabha. Stammen er mest kendt for deres rolle i 1969, hvor Kong Idris 1. af Libyen blev afsat ved et statskup, og som værende Muammer Gaddafis stamme. Under Muammer Gaddafis styre er adskillige medlemmer af hans stamme blevet indsat i ledende positioner i det libyske samfund.

Den 27. april 2011 offentliggjorde Bernard-Henri Lévy i Paris en erklæring fra ledere af og repræsentanter for 61 libyske stammer, herunder også Gaddafa-stammen, for et forenet, demokratisk Libyen uden Muammer Gaddafi. Levy bemærkede, at selv om der i nogle grupper er konflikter over emnet, så er den grundlæggende indstilling korrekt.

Kildehenvisninger 

Libyen
French Open 2011

French Open 2011 er en tennisturnering, der bliver spillet udendørs på grusbaner. Det er den 110. udgave af French Open og den anden Grand Slam-turnering i 2011. Den bliver spillet på Stade Roland Garros i Paris, Frankrig i perioden 17. maj – 5. juni 2010. Francesca Schiavone er forsvarende mester i damesingle, mens Rafael Nadal er det i herresingle.

Den eneste danske deltager i seniorrækkerne er Caroline Wozniacki, som deltog i damesingleturneringen, hvor hun var topseedet. Hun tabte imidlertid allerede i 3. runde til Daniela Hantuchová.

Resultater

Herresingle

Damesingle

Herredouble

Damedouble

Mixed double

Kilder / eksterne henvisninger 

 French Open    

2011
WTA Tour 2011
ATP Tour 2011
Darko Čeferin

Darko Čeferin (født 7. november 1968) er en slovensk fodbolddommer. Han har dømt internationalt under det internationale fodboldforbund FIFA siden 2000, hvor han er indrangeret som kategori 2-dommer, der er det tredje højeste niveau for internationale dommere. Tidligere har han været indrangeret i Premier-dommer-kategorien.
Han debuterede i den bedste slovenske liga i 1996.

Kampe med danske hold 
 Den 18. oktober 2001: Anden runde i UEFA Cuppen: FC København – Ajax Amsterdam 0-0.
 Den 9. april 2004: Kvalifikation til VM i fodbold 2006 til VM 2006:  –  2-2.
 Den 17. december 2008: Gruppespillet i UEFA Cuppen: Club Brügge – FC København 0-1.
 Den 3. december 2009: Gruppespillet i Europa League: FC København – Cluj 2-0.

Referencer 

Kampoversigt 

Fodbolddommere fra Slovenien
O'Donoghue's Pub

O’Donoghue’s Pub er en musikhistorisk interessant beværtning beliggende på adressen Merrion Row 15 nær den kendte park St Stephen's Green i Dublin, Irland. Bygningen er fra 1789, hvor den blev opført som dagligvarebutik, men i 1934 blev den overtaget af familien O’Donoghue, som herefter drev stedet som traditionelt irsk værtshus.

Musiksted 
Pubben er nært forbundet med den traditionelle irske folkemusik, især med den kendte folkemusikgruppe The Dubliners, som begyndte deres musikalske karriere her på værtshuset i 1962, og som jævnligt har spillet på stedet siden. Mange andre irske folkemusikanter har efterfølgende underholdt på pubben, som anses for at være et attraktivt sted at føje til sit CV.

Indendørs i pubben er væggene rustikke og røggule, men det ses dårligt nok, for overalt hænger større eller mindre billeder eller tegninger af gæstende kunstnere, hovedsageligt The Dubliners, enten samlet eller hver for sig. Til højre, lige indenfor gadedøren, er det hjørne, hvor musikken har holdt til gennem de mange år, hvor værtshuset har været kendt og berømmet som et unikt spillested.

Ejerskifter 
Familien O'Donoghue drev stedet gennem 43 år indtil Dessie Hynes købte pubben af Paddy og Maureen O'Donoghue i 1977. Han og hans familie havde pubben i 11 år til de i 1988 solgte O’Donoghue’s Pub videre til den nuværende ejer, Oliver Barden.

Referencer

Eksterne henvisninger 

O'Donoghue's hjemmeside 

Seværdigheder i Dublin
Bygninger, konstruktioner og anlæg i Dublin
The Dubliners
Seværdigheder i London
Pubber
Mark Clattenburg

Mark Clattenburg (født 13. marts 1975) er en engelsk fodbolddommer. Han har dømt internationalt under det internationale fodboldforbund FIFA siden 2006, hvor han er indrangeret som Premier kategori-dommer, der er det næsthøjeste niveau for internationale dommere.

Kampe med danske hold 
 Den 12. september 2007: Kvalifikation til EM i fodbold 2008 til EM 2008:  –  4-0.
 Den 5. september 2007: Kvalifikation til U21-EM: Danmark U21 – Sverige U21 0-2.
 Den 4. august 2010: Kvalifikation til UEFA Champions League: FC København – BATE Borisov 3-2

Referencer 

 Kampoversigt 

Fodbolddommere fra England
Dommere i UEFA Champions League
Fodbolddommere under sommer-OL 2012